**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** *Годишен отчет за втората година от изпълнението на Програмата за управление на Община Русе за мандат 2023-2027 г.*

**УВАЖАЕМИ ОБЩИНСКИ СЪВЕТНИЦИ,**

На основание чл. 44, ал. 5 от Закона за местното самоуправление и местната администрация, кметът на общината представя пред Общинския съвет програма за управление за срока на мандата в тримесечен срок от полагането на клетвата и ежегодно отчита изпълнението ѝ до 31 януари на следващата година.

На 10 ноември 2023 г. встъпих официално в длъжност като кмет на Община Русе за втори мандат. С настоящия отчет представям на Вашето внимание резултатите, постигнати през втората година от изпълнението на Програмата за управление на Община Русе за мандат 2023–2027 г.

През настоящия управленски мандат Община Русе следва ясно очертания път на развитие, воден от стремежа към по-високо качество на живот за всички русенци. Управленският екип и общинската администрация обединяват усилия в реализирането на основната стратегическа цел – изграждане на модерен, привлекателен и устойчив град с конкурентна икономика, развита инфраструктура и ускорено социално-икономическо развитие. В основата на тази визия стои Русе – град на възможности, инвестиционна активност и висока гражданска удовлетвореност.

Осъзнавайки, че постигнатото до момента е резултат от съвместните усилия, диалога и подкрепата на Общински съвет – Русе, изразявам увереност, че нашето ползотворно партньорство ще продължи и занапред – в името на развитието, просперитета и благополучието на община Русе и нейните жители.

**Приложение:** *Отчет на кмета на Община Русе за втората година от управлението (мандат 2023-2027 г.)*

**ВНОСИТЕЛ:**

**ПЕНЧО МИЛКОВ**

*Кмет на Община Русе*