**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Решение за приватизация чрез търг на общински имот с административен адрес: гр. Русе, ул. „Плиска“ №83, предмет на АОС №8531/28.11.2017 г.

**УВАЖАЕМИ ОБЩИНСКИ СЪВЕТНИЦИ,**

С Решение №769/30.10.2025 г. на Общински съвет – Русе е открита процедура за приватизация на самостоятелен обект в сграда с идентификатор 63427.1.137.2.9 по кадастралната карта и кадастралните регистри на град Русе, с адрес: гр. Русе, ул. „Плиска“ №83, ет. 0, с предназначение: за търговска дейност, брой нива на обекта: 1, с площ 160,20 кв. м., с прилежащи части: съответните ид. части от общите части на сградата. За общинския имот е съставен Акт №8531/28.11.2017 г. за частна общинска собственост. Самостоятелният обект се намира на етаж 0 в сграда с идентификатор 63427.1.137.2, с предназначение: сграда със смесено предназначение, брой етажи: 1. Сградата е разположена в поземлен имот с идентификатор 63427.1.137 по КККР на град Русе.

Общинският нежилищен имот, който се използва за стопански цели е включен като т. 2.7 в Годишния план за приватизация на общинска собственост през 2025 г., приет с Решение №478/30.01.2025 г. на Общински съвет – Русе, както и в проекта на Годишния план за приватизация на общинска собственост през 2026 г.

В изпълнение на решението са извършени дейности, свързани с подготовката за приватизация и е възложено изготвянето на приватизационна оценка и информационен меморандум на горепосочения общински имот от лицензиран оценител.

На свое заседание Комисията по приватизация и следприватизационен контрол (КПСК) обсъди и прие изготвените от лицензиран оценител приватизационна оценка и информационен меморандум на общинския имот и предлага да се извърши продажба чрез публичен търг с явно наддаване на самостоятелен обект в сграда с идентификатор 63427.1.137.2.9 по кадастралната карта и кадастралните регистри на град Русе, с адрес: гр. Русе, ул. „Плиска“ №83, ет. 0, с предназначение: за търговска дейност, брой нива на обекта: 1, с площ 160,20 кв. м., с прилежащи части: съответните ид. части от общите части на сградата, предмет на Акт №8531/28.11.2017 г. за частна общинска собственост.

Тръжната документация за продажбата на общинския имот по реда на Закона за приватизация и следприватизационен контрол е разгледана и одобрена от КПСК /Протокол №11/11.12.2025 г./ при следните условия:

- начална тръжна цена – 140 400 евро;

- стъпка на наддаване – 5 000 евро;

- депозит за участие – 10 000 евро.

Предвид изложеното и на основание чл. 63, ал. 1 от Правилника за организация и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

**РЕШЕНИЕ:**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 4, т. 1 от ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съвет **реши:**

1. Да се извърши продажба чрез публичен търг с явно наддаване на самостоятелен обект в сграда с идентификатор 63427.1.137.2.9 по кадастралната карта и кадастралните регистри на град Русе, с адрес: гр. Русе, ул. „Плиска“ №83, ет. 0, с предназначение: за търговска дейност, брой нива на обекта: 1, с площ 160,20 кв. м., с прилежащи части: съответните ид. части от общите части на сградата, предмет на Акт №8531/28.11.2017 г. за частна общинска собственост.

2. Утвърждава тръжната документация /Приложение 4/ при следните условия:

2.1. Начална тръжна цена – 140 400 евро;

2.2. Стъпка на наддаване – 5 000 евро;

2.3. Депозит за участие в търга – 10 000 евро, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.

2.4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ №6. Цената на тръжната документация е 125 евро и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК”АД, клон РУСЕ в центъра за административни услуги и информация.

3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 19-ия работен ден включително от датата на обнародване на решението в „Държавен вестник“.

6. Търгът да се проведе на 23-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. Свобода 6.

7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

8. Всеки член на тръжната комисия да получи възнаграждение за дейността си в размер на 25 евро плюс по 5 евро на час, съобразно продължителността на търга.

9. Възлага на Комисията по приватизация и следприватизационен контрол да определи спечелилия търга участник.

10. Възлага на Кмета на Община Русе да освободи депозитите на неспечелилите участници в търга, да издаде решение за спечелилия търга участник и да сключи приватизационен договор за покупко-продажба с него.

11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**Приложения:**

Копия на:

1.АОС №8531/28.11.2017 г.;

2.Схема №15-2214198/30.09.2025 г.;

3.Тръжна документация;

4.Извлечение от Протокол №11/11.12.2025 г. на КПСК

**ПЕНЧО МИЛКОВ**

*Кмет на Община Русе*