**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ БОРИСЛАВ РАЧЕВ**

*За кмет на Община Русе,*

*съгласно Заповед №РД-01-74/07.01.2026 г.*

*на Кмета на Община Русе*

**ОТНОСНО:** Откриване на процедура за провеждане на публичен търг с явно наддаване за учредяване на възмездно право на строеж за изграждане на гараж върху имот – частна общинска собственост, намиращ се в град Русе, ж.к. „Здравец“

**УВАЖАЕМИ ОБЩИНСКИ СЪВЕТНИЦИ**,

Във връзка със Заявление вх. №УТ-24-210/27.08.2025 г. е извършено проучване относно възможността за издаване на виза за проектиране в общински имот, представляващ урегулиран поземлен имот УПИ I – за жилищно застрояване, кв. 651.5 по плана на гр. Русе, съответстващ на ПИ с идентификатор 63427.7.105 по КККР на гр. Русе.

Имотът, предмет на искането за учредяване право на строеж, представлява поземлен имот с идентификатор 63427.7.105 по Кадастралната карта и кадастралните регистри на гр. Русе, с адрес град Русе, ж.к. „Здравец“, ул. „Юндола“ с трайно предназначение на територията: Урбанизирана; начин на трайно ползване: Комплексно застрояване, а съгласно действащия регулационен план на гр. Русе, представляващ УПИ I – за жилищно застрояване, кв. 651.5, общинска собственост.

Предоставена е утвърдена скица - предложение за изграждане на един брой гараж с размери 7,00/6,00 м и застроена площ 42,00 кв.м, долепен до съществуващ гараж (сграда с идентификатор 63427.7.105.10) в УПИ I – за жилищно застрояване, кв. 651.5, кв. „Здравец“ по плана на гр. Русе, издадено на 30.10.2025 г. от Главния архитект на Община Русе.

Преписката е разгледана в Комисията по общинска собственост, която с Протокол №20/03.12.2025 г. дава своето съгласие за учредяване право на строеж за изграждане на гараж, със застроена площ от 42,00 кв.м., долепен до сграда с идентификатор 63427.7.105.10, ситуирана в УПИ I – за жилищно застрояване, кв. 651.5, кв. „Здравец“ по плана на гр. Русе.

Пазарната стойност на учредяваното правото на строеж върху поземлен имот с идентификатор 63427.7.105 по КККР на град Русе, определена от лицензиран оценител, за изграждане на гараж, със застроена площ от 42,00 кв. м. е в размер на 12 812, 00 евро.

Нормативната стойност на правото на строеж, определена съгласно решение на Общински съвет – Русе за минимални цени при разпореждане с общински имоти, е в размер на 2 016,00 евро.

Данъчната оценка на правото на строеж, съгласно удостоверение издадено от Дирекция МДТ при Община Русе, е в размер на 2 010,50 евро.

Предложеното разпореждане е включено в проекта на „Годишната програма за управление и разпореждане с имотите – общинска собственост в Община Русе през 2026 г.“

С оглед изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общински съвет – Русе да вземе следното

**Р Е Ш Е Н И Е**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1, чл. 37, ал. 1 и чл. 41, ал. 2 от ЗОС, чл. 26, ал. 1, т. 3, чл. 36, ал. 1 от Наредба №1 за общинската собственост на Общински съвет – Русе, и извлечение от Протокол №20/03.12.2025 г. на КОС, Общинският съвет **р е ш и:**

Дава съгласие за провеждане на публичен търг с явно наддаване за учредяване възмездно право на строеж за изграждане на един брой гараж с размери 7,00/6,00 м. и застроена площ от 42,00 кв.м., долепен до сграда 63427.7.105.10, съобразно скица-предложение за проектиране, издадена на 30.10.2025 г. от Главния архитект на Община Русе, върху имот – частна общинска собственост, представляващ поземлен имот с 63427.7.105 по Кадастралната карта и кадастралните регистри на гр. Русе, с адрес град Русе, ж.к. „Здравец“, ул. „Юндола“ с трайно предназначение на територията: Урбанизирана; начин на трайно ползване: Комплексно застрояване, а съгласно действащия регулационен план на гр. Русе, представляващ УПИ I – за жилищно застрояване, кв. 651.5, при начална тръжна цена 12 812,00 евро, без включени дължими данъци и такси, които са за сметка на участника, спечелил търга.

Решението подлежи на контрол и на оспорване чрез Общински съвет – Русе по реда на чл. 45 от ЗМСМА, във връзка с чл. 8, ал. 11 от ЗОС.

**Приложение:** 1. Скица на имота по кадастрална карта – копие; 2. Скица – предложение за виза за проектиране с параметри – копие; 3. Експертна оценка - копие; 4. Данъчна оценка – копие; 5. Извлечение от Протокол №20/03.12.2025 г. на КОС.

**ВНОСИТЕЛ:**

**БОРИСЛАВ РАЧЕВ**

*За кмет на Община Русе,*

*съгласно Заповед №РД-01-74/07.01.2026 г.*

*на Кмета на Община Русе*