**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

*Кмет на Община Русе*

**Относно:** Приемане на Отчет за изпълнението на дейностите, насочени към младежите на територията на община Русе за 2025 година

**УВАЖАЕМИ ОБЩИНСКИ СЪВЕТНИЦИ,**

В изпълнение на разпоредбата на чл. 16, ал. 1 от Закона за младежта ежегодно се подготвя и утвърждава общински годишен план за младежта за текущата година. На основание чл. 15, ал. 4 от Закона за младежта, ежегодно до 31 януари кметовете на общини предоставят на областните управители и отчет за изпълнението на дейностите, насочени към младежите на територията на общината за предходната година. При подготовката на отчета за 2025 г. са взети предвид данните предоставени от всички институции, имащи отношение към дейностите, заложени в Общински годишен план за младежта за 2025 г.

Във връзка с гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействията му с общинска администрация, предлагам на Общински съвет – Русе да вземе следното

**Р Е Ш Е Н И Е**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация (ЗМСМА), Общински съвет – Русе,

**Р Е Ш И**

Приема Отчет за изпълнението на дейностите, насочени към младежите на територията на община Русе за 2025 година по Плана за изпълнение на Националната стратегия за младежта за 2025 г. *(Приложение №1).*

**Приложение:** Годишен отчет на Общински годишен план за младежта за 2025 г.

**Вносител,**

**ПЕНЧО МИЛКОВ**

*Кмет на Община Русе*

**ОТЧЕТ НА ДЕЙНОСТИ ЗА ИЗПЪЛНЕНИЕ НА ПОЛИТИКАТА ЗА МЛАДИТЕ ХОРА В ОБЩИНА РУСЕ ЗА 2025 Г.**

|  |  |  |  |  |  |
| --- | --- | --- | --- | --- | --- |
| **№** | **Дейности** | **Срок**  **на изпълнение** | **Отговорни институции** | **Финансиране** | **Изпълнение** |
| **1. СТРАТЕГИЧЕСКА ОС: НАСЪРЧАВАНЕ НА НЕФОРМАЛНОТО ОБУЧЕНИЕ** | | | | | | |
| ***1.1.******ПОВИШАВАНЕ НА ДОСТЪПА ДО НЕФОРМАЛНО ОБУЧЕНИЕ ЗА РАЗВИТИЕ НА КЛЮЧОВИ КОМПЕТЕНТНОСТИ*** | | | | | | |
| **1.1.1. Подкрепа за неформалното обучение чрез разширяване на мрежата от доставчици** | | | | | | |
| 1. | *Дейност 1* „Развитие на клубове за неформално образование – Младежки парламент, Европейско развитие и младежка мобилност, Доброволец, Екология и спорт.“ | 2025 г. | ОМД | Бюджет на ОМД | Клуб „Младежки парламент“, включва европейско развитие, младежка мобилност, доброволчество и др. В клуба участват 70 младежи. |
| 2. | Дейност 2 „Реализиране на събития и нестандартни форми на обучение за интелигентно израстване и социално приобщаване.“ | 2025 г. | ОМД | Бюджет на ОМД | Проведени акции, инициирани от МП и обучения, инициирани от Общински младежки дом:  - симулация на наказателен процес в Окръжен съд Русе.  - участие в национална инициатива на ОИЦ – „Дедективи на европейски проекти“  - образователно пътуване със зелен транспорт до Велико Търново.  - обучения на различни теми с мл. Парламент – „Лични финанси“, Държавна власт и държавно управление и др.  - Участие в обучение „Лидерство и ораторство“ в Международен младежки център Добрич;  - Младежки подкаст „По младежки“;  - организиране на образователна игра посветена на Празника на град Русе – „Търсене на русенски съкровища“  - Международни младежки срещи между младежи от Русе и Гюргево и от Тараклия с цел обмяна на опит и опознаване.  - Инициатива за размяна на книги „Книга за книга“  - Коледна инициатива – „Дари спомен“ – коледен турнир по настолни игри, боулинг турнир и др |
| 3. | *Дейност 3* „Европейско развитие и младежка мобилност“ | 2025 г. | ОМД | Бюджет на ОМД | Проведени:  -15 информационни кампании за програма Еразъм+, ЕКС и Дискавър EU;  - Изпратени 50 младежи по програма Еразъм+, ЕКС и Дискавър EU. |
| 4. | *Дейност 5* „Предоставяне на стипендии за Участие в международен космически лагер “Space Camp Turkey 2025 година“ | 2025 г. | Община Русе, Център за творческо обучение | Бюджет на Община Русе | Община Русе е осигурила една стипендия на ученик, който се включи в Space Camp Turkey. Това е интензивна, едноседмична симулация на живота на астронавтите, която потапя участниците в света на науката, технологиите, инженерството и математиката (STEAM). |
| 5. | *Дейност 6* „Осигуряване на награди за Общински кръг на Национално състезание по безопасност на движението 2025г.“ | 2025г. | РУО – Русе,  Община Русе | Бюджет на Община Русе | Състезанието се провежда в две възрастови групи, а Община Русе осигурява велосипеди на отборът победител във всяка възрастова група. |
| **1.1.2. Насърчаване на участието на младите хора в неформално обучение и информално учене** | | | | | | |
| 6. | *Дейност 1* „Насърчаване активността и участието на младите хора в програмите „Еразъм“ и „Европейски корпус за солидарност“ | 2025 г. | ОМД | Бюджет на ОМД | Реализирани множество програми:  - Организиране на информационни кампании в училища за популяризиране на програма Еразъм и ЕКС;  - Реализиране на европейска кампания „ Time to move“ през месец октомври, като информация за възможности за участие в младежки програми получиха 200 младежи от Русе.  - презентация на възможностите за младежка мобилност пред учевици, представители на инициативата „Училища – посланици на Европейския съюз“ |
| 7. | *Дейност 2* „Осигуряване на възможности за стаж и доброволчество в различни институции“ | 2025 г. | ОМД | Бюджет на ОМД | - Осигурено доброволчество в ОМД;  - Доброволчество в детски градини, старчески  дом, приют за безстопанствени животни, НПО, център Милосърдие, спортни събития и др.;  - Участие на 250 доброволеца в различни кампании |
| ***1.2.******ПОВИШАВАНЕ НА КАЧЕСТВОТО НА НЕФОРМАЛНО ОБУЧЕНИЕ*** | | | | | | |
| **1.2.1. Създаване на инструменти за валидиране и разпознаване на умения, придобити в рамките на неформално обучение, информално учене и на резултати от учене чрез опит** | | | | | | |
| 8. | *Дейност 1* „Предоставяне на пространство и подкрепа за самоорганизирането на младите хора в сферата на неформалното и самостоятелно учене“ | 2025 г. | ОМД | Бюджет на ОМД | Реализирани инициативи, кампании, предоставяне на зали в ОМД за нуждите на младежите. Подкрепа в осигуряването на зала „Свети Георги“ на Община Русе, зала 1 на Областна администраци, и зала Батенберг в Историческия музей за дейности на младежи. |
| 9. | *Дейност 2* „Валидиране на умения, придобити в рамките на неформалното образование или учене и на резултати от учене чрез опит“ | 2025 г. | ОМД | Бюджет на ОМД | Раздадени 50 сертификата и препоръки на участниците в клубовете на ОМД |
| **2. СТРАТЕГИЧЕСКА ОС: НАСЪРЧАВАНЕ НА ЗАЕТОСТТА И ПОДКРЕПАТА ЗА МЛАДИ ХОРА, КОИТО НЕ УЧАТ, НЕ РАБОТЯТ И НЕ СЕ ОБУЧАВАТ (NEETS)** | | | | | | |
| ***2.1. НАСЪРЧАВАНЕ НА ЗАЕТОСТТА НА МЛАДИТЕ ХОРА*** | | | | | | |
| **2.1.1. Осигуряване на възможности за обучение, за професионална квалификация и ключови компетентности, съобразно търсенето на пазара на труда** | | | | | | |
| 10. | *Дейност 1* „Информационни срещи за кариерно ориентиране“ | 2025 г. | ОМД | Бюджет на ОМД | Подготовка на форум за кариерно ориентиране „А сега накъде“, анкетирани са 1205 ученика от Русенска област |
| 11. | *Дейност 3* „Информационни срещи между млади хора – ученици и студенти с цел менторство и предаване на опит“ | 2025 г. | ОМД | Бюджет на ОМД | Организиране на срещи между студенти, бивши участници в МП и ученици – две проведени срещи през годината с 70 участници |
| **3. СТРАТЕГИЧЕСКА ОС: НАСЪРЧАВАНЕ НА АНГАЖИРАНОСТТА, УЧАСТИЕТО И ОВЛАСТЯВАНЕТО НА МЛАДИТЕ ХОРА** | | | | | | |
| ***3.1. ПОВИШАВАНЕ НА НИВОТО НА ГРАЖДАНСКА АНГАЖИРАНОСТ НА МЛАДИТЕ ХОРА*** | | | | | | |
| **3.1.1. Подкрепа и насърчаване на доброволчеството, както и регулиране на доброволческите дейности** | | | | | | |
| 12. | *Дейност 1* „Организиране на информационни кампании за популяризиране на младежкото доброволчество“ | 2025 г. | ОМД | Бюджет на ОМД | - Организирани 3 улични информационни кампании за популяризиране на младежкото доброволчество. Запознати 600 младежи. |
| 13. | *Дейност 2* „Съдействие при организиране на младежки доброволчески инициативи“ | 2025 г. | ОМД  Община Русе | Бюджет на ОМД | - Осигуряване на помещения за срещи с младежи от НПО;  - Еко акции;  - почистване на квартали;  - съвместни инициативи със сдружение „Напред“;  - подкрепа на НМФ за организиране и провеждане на събитие в Русе на тема „Европейски младежки диалог“;  - съдействие на инициативата „Заедно да спасим децата и Русе от дрогата“;  - доброволчество в Международен турнир Младост и шосеен пробег Русе-Гюргево.  - съдействие за посещение по инициатива на младежите на доброволци в детски градини, социални центрове, приюта и дом за възрастни хора. |
| 14. | *Дейност 3* „Осигуряване на подходящо обучение и менторство за младите доброволци“ | 2025 г. | ОМД | Бюджет на ОМД | - Проведени са 35 консултации и срещи;  - Ежедневни консултации на доброволци от младежки работници,  - подкрепа по време на акциите и инициативите. |
| 15. | *Дейност 4* „Популяризиране на възможностите на Европейски корпус за солидарност и развитие на местното и международно доброволчество“ | 2025 г. | ОМД | Бюджет на ОМД | Проведени:  - 15 информационни кампании в училищата – запознати 400 младежи;  - радиоинтервюта;  - среща с доброволци от ЕКС;  - предоставяне на информация чрез социалните ни мрежи. |
| ***3.2. ПОВИШАВАНЕ НА НИВОТО НА ОВЛАСТЯВАНЕ И КАЧЕСТВЕНО УЧАСТИЕ НА МЛАДИТЕ ХОРА В ПРОЦЕСИТЕ НА ВЗЕМАНЕ НА РЕШЕНИЯ НА МЕСТНО, НАЦИОНАЛНО И ЕВРОПЕЙСКО НИВО*** | | | | | | |
| **3.2.1.** **Насърчаване на партньорството за качествено младежко участие и овластяване в процесите на вземане на решения на местно ниво** | | | | | | |
| 16. | *Дейност 1*„Насърчаване партньорството между младите хора и Общинска администрация в процеса на вземане на решения“ | 2025 г. | ОМД  Община Русе | Бюджет на ОМД | - Проведени срещи с кмет, заместник кметове и ръководството на Община Русе;  - Проведени над 20 обсъждания на различни теми; |
| 17. | *Дейност 2 „*Активна работа с „Общински консултативен съвет по въпросите за младежта“ | 2025г. | ОМД,  Община Русе | Бюджет Община Русе | Проведени са две редовни срещи с членовете на ОКСВМ и Общинска администрация; Приети са изменения в състава на ОКСВМ |
| **3.2.2.** **Надграждане на съществуващите механизми за качествено младежко участие в процесите на вземане на решения на национално ниво** | | | | | | |
| 18. | *Дейност 1* „Обучения за насърчаване и развитие на младежкото лидерство - Провеждане на „Академия за младежки лидери“ | 2025 г. | ОМД  Община Русе | Бюджет на ОМД, Община Русе  Общински годишен план за младежта 2025 | - Реализирано обучение „Академия за младежки лидери“ в Сапарева баня с участието на 30 младежи;  - Посещение в Народното събрание;  - участие на младежи в обучение на тема „Лидерство и ораторство“ в МЦ Добрич  - Онлайн участия в различни инициативи и др. |
| ***3.3. ОСИГУРЯВАНЕ НА ПОДКРЕПЯЩА СРЕДА ЗА МЛАДЕЖКИТЕ ОРГАНИЗАЦИИ И ПОПУЛЯРИЗИРАНЕ НА ПОЛЗИ ОТ ТЯХНАТА РАБОТА*** | | | | | | |
| **3.3.1. Повишаване на капацитета и устойчивостта на младежките организации** | | | | | | |
| 19. | *Дейност 1* „Насърчаване обмена на информация и комуникация между младежките организации и клубове.“ | 2025 г. | ОМД  Община Русе | Бюджет на ОМД | - Участие в национална среща на младежките парламенти в град Монтана;  - участие в национална младежка среща на младежките организации на тема „Младежките организации и свободното време на младите хора“ в град Перник.  - Организиране над 50 присъствени и онлайн срещи с различни младежки организации и клубове;  - Организирана среща на младежките организации на БМЧК, Интеракт, Скаути, Каритас, МП и др.  - Организиране на съвместен турнир по уно между ПИЦ и Младежки дом. |
| 20. | *Дейност 2* „Провеждане на целенасочени проучвания за потребностите от информация по въпроси, които засягат младите хора“ | 2025 г. | ОМД  Община Русе | Бюджет на ОМД | Проведени онлайн и чрез анкети, проучвания за качествено оползотворяване на свободното време сред младите хора.  -Онлайн анкети свързани с избора на професия сред младите хора. |
| **3.3.2.** **Повишаване на информираност за възможностите за финансиране на младежки проекти и оптимизиране на процедурите за кандидатстване** | | | | | | |
| 21. | *Дейност 1* „Насърчаване, организиране и подкрепа на младежки инициативи, свързани със съхраняване и поддържане на традициите, обичаите и паметта на поколенията“ | 2025 г. | ОМД | Бюджет на ОМД | Инициативи, посветени на националните празници и обичаи:  -Изработване и раздаване на мартеници;  -Отбелязване празниците: 1 март, 3 март, Великден, 24 май, 1 юни, 15 септември и др.;  - Организиране на международна среща в Русе и представяне на традиции, обичаи  - Участие на младежи от Гвардейски отряд в честванията на различни исторически събития – Йорданов ден;  годишнина от обесването на В. Левски; освобождението на Русе и България; смъртта на А. Кънчев; честванията на 24 май, 6 и 22 септември |
| **4. СТРАТЕГИЧЕСКА ОС: РАЗВИТИЕ И УТВЪРЖДАВАНЕ НА МЛАДЕЖКАТА РАБОТА В НАЦИОНАЛЕН МАЩАБ** | | | | | | |
| ***4.1. НАСЪРЧАВАНЕ НА ИНОВАТИВНИ ПОДХОДИ В МЛАДЕЖКАТА РАБОТА*** | | | | | | |
| **4.1.1. Подкрепа за развитието на мобилна младежка работа** | | | | | | |
| 22. | *Дейност 1* „Поддържане на информационна страница за услуги, насочени към младите хора“ | 2025 г. | ОМД | Бюджет на ОМД | Поддържане и качване на актуална информация в интернет и Фейсбук страница на Младежки дом, инстаграм профил на ОМД и МП, фейсбук страници на съставите. |
| 23. | *Дейност 2* „Предоставяне на информация, като част от европейската информационна мрежа „Евродеск“ | 2025 г. | ОМД | Бюджет на ОМД | Инфо кампании в училища и онлайн. Инфощандове на открито. Открита информационна среща за всички заинтересовани от младежка мобилност, реализирание на кампанията „Time to move“. Предоставяне на информация онлайн в различни страници и групи в социалните медии |
| 24. | *Дейност 3* „Консултиране на младите хора във връзка с образователни програми, младежки програми и проекти“ | 2025 г. | ОМД | Бюджет на ОМД | Дадени онлайн, по телефон, в социалните ни канали и на място консултации на младежи, по програми за младежка мобилност. Консултирани 200 младежи. |
| 25. | *Дейност 4* “Организиране на информационни срещи по метода „Връстници обучават връстници “ | 2025 г. | ОМД | Бюджет на ОМД | Проведени 30 информационни срещи от младежи в русенски училища, свързани с популяризиране на младежките дейности, правата на човека, доброволчеството и др. Информирани 800 младежи |
| 26. | *Дейност 5* „Организиране на обучения насочени към формиране и развитие на медийна грамотност | 2025 г. | ОМД | Бюджет на ОМД | - Организиране на обучение с журналист от радио Русе за професията на журналиста и работата в радио.  - Участие на младежи в радио и ТВ интервюта. |
| **5. СТРАТЕГИЧЕСКА ОС: СВЪРЗАНОСТ, ТОЛЕРАНТНОСТ И ЕВРОПЕЙСКА ПРИНАДЛЕЖНОСТ** | | | | | | |
| ***5.1. НАСЪРЧАВАНЕ НА СОЦИАЛНОТО ВКЛЮЧВАНЕ НА МЛАДИТЕ ХОРА ОТ УЯЗВИМИ ГРУПИ*** | | | | | | |
| **5.1.1. Повишаване на информираността на младите хора във връзка с проблемите на младежите от уязвими групи** | | | | | | |
| 27. | *Дейност 1* „Провеждане на информационни кампании за включване на младежи от уязвими групи“ | 2025 г. | ОМД | Бюджет на ОМД | - срещи и въвличане в дейностите на младежи от уязвими групи. |
| **6. СТРАТЕГИЧЕСКА ОС 6: НАСЪРЧАВАНЕ НА ЗДРАВОСЛОВЕН И ПРИРОДОЩАДЯЩ НАЧИН НА ЖИВОТ** | | | | | | |
| ***6.1. СЪЗДАВАНЕ НА УСЛОВИЯ И НАСЪРЧАВАНЕ НА МЛАДИТЕ ХОРА КЪМ ЗДРАВОСЛОВЕН НАЧИН НА ЖИВОТ, ЗДРАВОСЛОВНО ХРАНЕНЕ, ФИЗИЧЕСКА АКТИВНОСТ И СПОРТ*** | | | | | | |
| **6.1.1. Създаване на условия и насърчаване на физическата активност и спорта** | | | | | | |
| 28. | *Дейност 1* „Провеждане на занимания и тренировки по източни изкуства“ | 2025 г. | ОМД  ЦПЛР - УСШ | Бюджет на ОМД и  ЦПЛР - УСШ | Проведени 5 пъти семично тренировки, участия в концерти на ОМД и общоградски изяви, турнири  Целогодишно обучение по Ушу с 4 групи в ОМД и ЦПЛР-УСШ, общо 50 участника |
| 29. | *Дейност 2* „Провеждане на занимания и тренировки по шахмат“ | 2025 г. | ОМД | Бюджет на ОМД | Проведени 4 пъти седмично тренировки в две възрастови групи |
| 30. | *Дейност 3* „Провеждане на шахматни турнири“ | 2025 г. | ОМД | Бюджет на ОМД | Проведени 10 турнира в Русе. Участие в турнири в други градове и държави – над 20 участия в Румъния, Гърция, Турция/. Завоювана отборна републиканска титла, участние на световно първенство в Казахстан. |
| 31. | *Дейност 4* „Провеждане на турнири по източни изкуства“ | 2025 г. | ОМД  ЦПЛР - УСШ | Бюджет на ОМД и  ЦПЛР - УСШ | -Детски турнир по Ушу  -Коледен турнир по Ушу - 65 участници от ЦПЛР-УСШ и ОМД. |
| **6.1.2. Повишаване на осведомеността по темите за здравословен начин на живот и здравословно хранене** | | | | | | |
| 32. | *Дейност 1* „Организиране на беседи на тема „Здравословен начин на живот, съчетани с походи, излети, спортни игри на открито“ | 2025 г. | ОМД | Бюджет на ОМД | - Доброволци от Младежки парламент организираха 2 похода за младежи сред прирадата.  - Обучение на тема „Здравословен начин на живот и превенция“ |
| ***6.2. ПОВИШАВАНЕ НА ОСВЕДОМЕНОСТТА, ПО ТЕМИ СВЪРЗАНИ С ПРЕВЕНЦИИ*** | | | | | | |
| **6.2.1. Осигуряване на достъп до услугата психологична подкрепа за младите хора** | | | | | | |
| 33. | *Дейност 1* „Информационни кампании за борба със зависимостите“ | 2025 г. | Община Русе | Бюджет на Община Русе | Съдействие при провеждане на семинари и беседи, свързани със зависимостите. Подкрепа на младите в борбата със зависимостите. |
| **7. СТРАТЕГИЧЕСКА ОС 7: НАСЪРЧАВАНЕ НА КУЛТУРАТА И ТВОРЧЕСТВОТО СРЕД МЛАДИТЕ** | | | | | | |
| ***7.1. ПОВИШАВАНЕ НА ДОСТЪПА ДО КУЛТУРА И НИВОТО НА КУЛТУРНО УЧАСТИЕ НА МЛАДИТЕ ХОРА*** | | | | | | |
| **7.1.1. Насърчаване на мобилността на младежките творчески трупи и подкрепа за мобилни форми на изкуство и култура** | | | | | | |
| 34. | *Дейност 1* „Международен танцов фестивал „Танцуваща река“ | 2025 г. | ОМД; Сдружение „Импулс“,  Община Русе | Бюджет на ОМД, Сдружение „Импулс“ | Проведен „Международен танцов фестивал „Танцуваща река“ – участие вземат над 420 участници, 18 състава от България и Румъния.  Конкурсът е включен в програмата на Община Русе за закрила на даровити деца. |
| 35. | *Дейност 2* „Международен конкурс за млади изпълнители на популярна песен „Северно сияние“ | 2025 г. | Сдружение „Северно сияние“; ОМД и Община Русе | Бюджет на ОМД, Сдружение „Северно сияние“ | Проведен „Международен конкурс за изпълнители на популярна песен „Северно сияние“ – участие вземат 56 таланта в 5 възрастови групи от България.  Конкурсът е включен в програмата на Община Русе за закрила на даровити деца. |
| 36. | *Дейност 3* Участие на Мажоретен състав „Екстрийм“, ФТС „Зора“, ТС „Импулс“, ТС „Маска“ и Хор „Свети Георги“ в национални и международни конкурси и фестивали. | 2025 г. | ОМД, Община Русе | Бюджет на  Община Русе  Бюджет на ОМД Фондация „Русе – град на свободния дух“ | МС Екстрийм участва във фестивали в град В. Търново, Шумен и Ричоне, Италия.  ТС Импулс участва във фестивали и конкурси в град Букурещ, Брашов, Румъния и Ричоне, Италия.  ФТС Зора участва в фестивал в град Ричоне, Италия.  Театрално студио маска участва в международен фестивал в София и национален във В. Търново.  Хор „Св. Георги“ участва в национален православен фестивал в гр. Попово и международни фестивали в Гюргево, Румъния и Будапеща, Унгария. |
| ***7.2. НАСЪРЧАВАНЕ НА ЛИЧНИ ТВОРЧЕСКИ УМЕНИЯ*** | | | | | | |
| **7.2.1. Подкрепа на дейности и инициативи за повишаване на личните творчески умения на младите хора** | | | | | | |
| 37. | *Дейност 1* „Конкурс-рецитал „За да я има България“ | 2025 г. | ОМД, Община Русе | Бюджет на ОМД | Участие вземат 267 деца и младежи, в две направления и осем възрастови групи. Новост бе включването на деца /57/ от Българските училища в чужбина в специален онлайн конкурсен формат. Конкурсът е включен в програмата на Община Русе за закрила на даровити деца. |
| 38. | *Дейност 2* „Конкурс за рисунка и фотография, посветен на опазването на водата“ | 2025 г. | ОМД, Община Русе | Бюджет на ОМД | Проведен конкурс в осем възрастови групи. Общ брой на участвалите творби е 465, 313 рисунки от всички области на страната, а фотографиите са 152 от цялата страна както и чужбина – Полша, Гърция, Хърватия, Румъния, Португалия, Кипър, Испания, Италия и Египет. |
| 39. | *Дейност 3* „Конкурс за млади поети „Пробуждане“ | 2025 г. | ОМД, Община Русе | Бюджет на ОМД | В конкурса се включиха 83 ученици от 8. до 12. клас от 32 населени места в България. Младежите изпратиха 126 поетични творби и след задълбочено журиране бяха определени най-добрите произведения. |
| **7.2.2. Популяризиране и подкрепа на дейностите на младежки пространства, центрове, зони, творчески колективи и организации, работещи за младежко включване в културния живот** | | | | | | |
| 40. | *Дейност 1* „Отбелязване на международния ден на младежта“ | 2025 г. | ОМД  Община Русе | Бюджет на Община Русе  Бюджет на ОМД | Организиран поход и и образователни еко игри сред природата и дискусия на тема „Международната младеж и ние“ |
| 41. | *Дейност 2 „*Младежки фестивал МладиТЕ заедно“ | 2025 г. | ОМД  Община Русе | Бюджет на  Община Русе  Бюджет на ОМД дарение от „Дунарит“ АД | Младежки фестивал с участие и представяне дейността на младежи организации от Русе, млади изпълнители, младежка хоротека и концерт с участието на Криско. |