ДО



**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** *Изменение на Решение № 618, прието с Протокол № 21/29.05.2025 г.*

**УВАЖАЕМИ ОБЩИНСКИ СЪВЕТНИЦИ,**

През месец ноември 2025 г. Община Русе подписа Административен договор № BG16FFPR003-2.006-0137-C01 с Министерство на регионалното развитие и благоустройството“, УО на ППР 2021-2027 г. по процедура BG16FFPR003-2.002 „Подкрепа за интегрирано градско развитие в 40 градски общини“. Проектът е с наименование „Прилагане на интегриран териториален подход за сътрудничество и развитие чрез партньорство между Община Русе-Община Сливо поле и Общински транспорт Русе ЕАД“- BG16FFPR003-2.002-0034 и срок на изпълнение 36 месеца от дата на сключване на договора.

Предвидените за изпълнение дейности за Община Русе са на обща стойност 17 176 685, 64 лв./8 782 299,91 **€** и обхващат следното:

* **Създаване на мултифункционален социален център за деца и младежи от уязвими групи - облагородяване на дворното пространство в бивш Дом за възрастни хора в кв. Средна кула**
* **Основен ремонт на общински път - с. Николово и с. Червена вода – 6 км** - подобряване свързаността в област Русе
* **Цялостен ремонт на сградата на Русенската художествена галерия, ул. "Борисова" №39, въвеждане на енергоспестяващи мерки и оборудване във фондохранилището и Създаване и промотиране на общ културно-исторически туристически продукт "Култура, природа и история" Русе-Сливо поле“**
* **Облагородяване на зелена зона за отдих и обновяване на спортно игрище и детска площадка в междублоково пространство в жк. Чародейка, гр. Русе**

Съгласно Указанията за разработване на индивидуалните проектни предложения от одобрените КИТИ във Фаза 2 на ОУ на ПРР 2021-2027 г. задължително условие е съфинансиране от страна на Бенефициента. Видно от депозирания първоначално Финансов анализ на етап кандидатстване, съфинансирането от страна на водещия бенефициент (Община Русе) е в размер на **464 975, 26 лв./237 738,08 €** с вкл. ДДС**. За същата сума има издадено Решение № 618, прието с Протокол № 21/29.05.2025 г. на Общински Съвет – Русе.**

**След извършена оценка на проектната документация от страна на комисия, назначена от Министър на регионалното развитие, сумата за собствено участие от страна на бенефициента претърпя изменение от 464 975, 26 лв./237 738,08 € с вкл. ДДС на 590 141, 74 лв./301 734,68 € с вкл. ДДС.**

В тази връзка е необходимо да бъдат осигурени средства от бюджета на Община Русе за съфинансиране възлизащи на посочената по-горе сума от **590 141,74 лв**./**301 734,68** **€** с вкл. ДДС. Следва да имате предвид, че настоящите проекти ще се изпълняват в договорирания период от 2026 г. до 2029 г. включително, което предполага поетапно разходване на средства за собствено участие.

Предвид изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното:

**РЕШЕНИЕ:**

На основание чл. 21, ал.2, т.1 във връзка с ал.1, т.23 от ЗМСМА, Общински съвет - Русе

**РЕШИ:**

Изменя т.1 от Решение № 618, прието с Протокол 21/29.05.2025 г., като следва:

**„Дава съгласие Община Русе да осигури необходимите средства за съфинансиране в размер на 590 141,74**  **лв./301 734,68 € с вкл. ДДС от общата стойност на предвидените разходи за изпълнение на инвестицията в рамките на проект** „**Прилагане на интегриран териториален подход за сътрудничество и развитие чрез партньорство между Община Русе-Община Сливо поле и Общински транспорт Русе ЕАД“- BG16FFPR003-2.002-0034 и регистрационен номер от ИСУН за Община Русе -BG16FFPR003-2.006-0137-C01.**

Приложение: съгласно текста.

**С уважение,**



**ПЕНЧО МИЛКОВ**

**Кмет на Община Русе**