**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ**

**ГРУПА ОБЩИНСКИ СЪВЕТНИЖИ**

**ПРИ ОБЩИНСКИ СЪВЕТ – РУСЕ**

**Относно:** Създаване на работна група от общински съветници за осъществяване на мониторинг и икономически анализ на дейността, целесъобразността и ефективността на общинските предприятия на територията на община Русе

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Съгласно чл. 52 от Закона за общинската собственост общинските предприятия представляват специализирани звена на общината за изпълнение на местни дейности и услуги, финансирани от общинския бюджет. Законодателят изрично е възложил на Общинския съвет изключителното правомощие да създава, преобразува и закрива общинските предприятия, както и да приема правилниците за тяхната дейност, с които се определят предметът на дейност, структурата, управлението, численият състав и правата и задълженията им по отношение на предоставеното общинско имущество.

Тези законови правомощия предполагат не само формалното съществуване на общинските предприятия, но и постоянна и задълбочена оценка на тяхната дейност, включително дали те реално изпълняват целите, за които са създадени, и дали разходването на публичен ресурс е икономически оправдано и ефективно. Още повече, че директорите на общинските предприятия са второстепенни разпоредители с бюджет и носят пряка отговорност за управлението на финансовите средства и общинското имущество.

Общинските предприятия са ключов инструмент за изпълнение на политики от местно значение и за предоставяне на услуги в обществен интерес. Те оперират с публични средства, общинско имущество и човешки ресурс, поради което тяхната дейност следва да бъде подлагана на постоянен, обективен и системен контрол от страна на Общинския съвет в рамките на неговите законови правомощия.

Към момента на територията на община Русе функционират следните общински предприятия:

* ОП „Комунални дейности“
* ОП „Обреден дом – Русе“
* ОП „Паркстрой – Русе“
* ОП „Русе арт“
* ОП „Спортни имоти“
* ОП „Обществена трапезария и социални жилища“
* ОП „Управление на общински имоти“

Функционирането на общинските предприятия следва да отговаря на принципите на законосъобразност, икономичност, ефективност и ефикасност, както и на реалните потребности на местната общност. В този смисъл е необходимо да се извърши цялостен икономически анализ на тяхната дейност, включително оценка на:

* целесъобразността от съществуването на всяко предприятие;
* ефективността на управлението и използването на публичните ресурси;
* финансовото състояние и устойчивост;
* съответствието между разходите и обществената полза;
* възможностите за оптимизация, преструктуриране или подобряване на дейността.

При тези обстоятелства Общинският съвет, в рамките на своите изключителни правомощия по чл. 52 от Закона за общинската собственост и чл. 21 от ЗМСМА, следва да упражни активен контрол върху дейността на общинските предприятия чрез извършване на цялостен икономически анализ на тяхната целесъобразност, ефективност и реална необходимост от съществуване. С оглед на това възниква нуждата от създаването на работна група от общински съветници. Необходимостта от създаването на работната група е пряко обусловена от липсата на реална, системна и резултатна оценка на дейността на общинските предприятия в община Русе. Въпреки че те ежегодно усвояват значителен публичен ресурс, Общинският съвет не разполага с достатъчно информация дали тези средства водят до постигане на измерими и обществено значими резултати. Съществуващите механизми за контрол до момента се свеждат основно до формално отчитане, без последващи управленски решения. В този контекст създаването на работната група е не просто възможност, а необходим инструмент за осъществяване на реален контрол и за подготовка на обосновани решения. Това ще позволи контролът да бъде осъществен по обективен, прозрачен и системен начин. Чрез поетапен мониторинг на всички общински предприятия ще се даде възможност за задълбочено запознаване с финансовото им състояние, управленските практики и резултатите от тяхната дейност, както и за формулиране на конкретни предложения за подобряване, оптимизация, преструктуриране или, при необходимост, закриване.

Работната група ще осъществява своята дейност по график, определен от самата нея, съобразно спецификата на дейността на всяко общинско предприятие и възможностите на общинските съветници.

Предвид гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация предлагам Общински съвет – Русе да вземе следното

РЕШЕНИЕ:

На основание чл. 21, ал. 1, т. 23 от ЗМСМА, във връзка с чл. 20, ал. 2 и 3 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общинския съвет - Русе реши:

**Р Е Ш И:**

**I.** Създава временна работна група от общински съветници за осъществяване на мониторинг и икономически анализ на дейността на всички общински предприятия на територията на община Русе.

**II.** Определя следният състав на работната група:

– ………………………………………… - ръководител;

Членове:

– ……………………………………………………………

– ……………………………………………………………

– ……………………………………………………………

– ……………………………………………………………

– ……………………………………………………………

– ……………………………………………………………

– ……………………………………………………………

– ……………………………………………………………

– ……………………………………………………………

– ……………………………………………………………

– ……………………………………………………………

– ……………………………………………………………

**III.** Определя функциите и задачите на работната група, както следва:

1. Да извършва поетапен мониторинг на дейността на всички общински предприятия;

2. Да изготви икономически анализ на целесъобразността, ефективността и ефикасността на тяхната дейност;

3. Да оцени реалната необходимост от съществуването на всяко общинско предприятие;

4. Да анализира управлението и използването на финансовите и материалните ресурси;

5. Да изготви доклади и предложения до Общинския съвет за подобряване, оптимизиране или преструктуриране на дейността на общинските предприятия.

**IV.** Редът на работа и графикът за осъществяване на мониторинга се определят от работната група самостоятелно, съобразно спецификата на дейността на предприятията и възможностите на общинските съветници.

Работната група следва да представи резултатите от своята дейност под формата на доклади пред Общинския съвет.

**VI.** При изпълнение на поставената задача работната група провежда заседания, свикани от нейния ръководител. Заседанията са редовни, ако на тях присъстват повече от половината членове на работната група. Споровете се решават с гласуване, а решенията се вземат с мнозинство от ½ от присъстващите на заседанието.

**Вносители:**