**ДО**

**ОБЩИНСКИ СЪВЕТ РУСЕ**

**ОТНОСНО**: Отчет за дейността на Общински съвет – Русе и неговите комисии за периода юли 2025 г. – декември 2025 г.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

В изпълнение на разпоредбите на чл. 27, ал. 6 от Закона за местното самоуправление и местната администрация и чл. 15, ал. 5 от [Правилника за организацията и дейността на Общински съвет – Русе, неговите комисии и взаимодействието му с общинската администрация](https://obs.ruse-bg.eu/wp-content/uploads/2020/12/%D0%BF%D1%80%D0%B0%D0%B2%D0%B8%D0%BB%D0%BD%D0%B8%D0%BA-%D0%9E%D0%B1%D0%A1-11.2020-1.docx) предоставям на Вашето внимание отчет за дейността на Общински съвет – Русе и неговите комисии за периода от юли 2025 г. – декември 2025 г.

**ПРИЛОЖЕНИЯ:**

1. Отчет за дейността на Общински съвет – Русе и неговите комисии за периода от юли 2025 г. – декември 2025 г.
2. Отчет на разходите в дейност 123 „Общински съвет“ - Русе

**Вносител:**

**Акад. Христо Белоев, дтн**

*Председател на Общински съвет – Русе*

**ОТЧЕТ ЗА ДЕЙНОСТТА НА ОБЩИНСКИ СЪВЕТ – РУСЕ И НЕГОВИТЕ КОМИСИИ ЗА ПЕРИОДА ОТ ЮЛИ 2025 г. – ДЕКЕМВРИ 2025 г.**

Общинският съвет организира и осъществява дейността си въз основа на Конституцията на Република България, Закона за местното самоуправление и местната администрация и свой правилник**.**

Актовете на Общинския съвет се разгласяват в 7-дневен срок от приемането им, като се публикуват на интернет страница на Общински съвет – Русе. В същия срок те се изпращат на кмета на общината за изпълнение. Протоколът от проведеното заседание се изпраща на областния управител и на Районна прокуратура. Приетите наредби, правилници и техните изменения се оповестяват на интернет страницата на Общински съвет – Русе.

Настоящият отчет се предоставя на Общински съвет – Русе в изпълнение на чл. 27, ал.6 от Закона за местното самоуправление и местната администрация и чл. 15, ал. 5 от [Правилника за организацията и дейността на общински съвет – Русе, неговите комисии и взаимодействието му с общинската администрация](https://obs.ruse-bg.eu/wp-content/uploads/2020/12/%D0%BF%D1%80%D0%B0%D0%B2%D0%B8%D0%BB%D0%BD%D0%B8%D0%BA-%D0%9E%D0%B1%D0%A1-11.2020-1.docx). Отчетът се разглежда на заседание на Общинския съвет и се разгласява на населението по реда, определен в Правилника. Основен стремеж през отчетения период в работа на Общински съвет – Русе беше постигане на висока прозрачност и откритост.

1. **Основна статистическа информация**

През отчетния период юли - декември 2025 г. Общински съвет - Русе продължи да работи активно и ефективно по всички въпроси от компетентността на местното самоуправление. Прозрачността в работата, международното сътрудничество, въвеждането на етични стандарти и грижата за здравето на гражданите са приоритети, които бяха последователно реализирани през този период. През изминалите шест месеца бяха проведени общо 6 заседания – 5 редовни и 1 извънредно. Всички сесии на Общински съвет - Русе се излъчват на живо в официалния YouTube канал на институцията, на Фейсбук страницата ни, както и в програмата на общинското радио „Русе“ и телевизия ТВН, което осигурява прозрачност в работа на общинските съветници.

В рамките на отчетения период се проведе двустранна среща между общинските съвети на Русе и Гюргево, която затвърди партньорските отношения между двата дунавски града. По време на съвместното заседание беше приета обща декларация срещу изграждането на инсинератор за изгаряне на медицински отпадъци в Гюргево.

Срещата акцентира върху засилване на трансграничното сътрудничество, обмен на добри практики в областта на местното самоуправление и разработване на съвместни проекти за развитие на региона.

Общински съвет - Русе изготви Етичен кодекс на общинските съветници, който определя стандартите за етично поведение и отговорност при изпълнение на публичните функции. Кодексът въвежда ясни правила относно интегритета, прозрачността и отговорността в работата на местните представители. Това е важна стъпка към укрепване на доверието на гражданите в институциите на местното самоуправление и повишаване на качеството на предоставяните обществени услуги.

През отчетния период продължи процесът на дигитализация на архива на Общински съвет - Русе, като важна стъпка към модернизация на административните процеси и повишаване на ефективността в работата на институцията. Проектът включва сканиране и електронно архивиране на протоколи от заседания, предложения и решения, което осигурява тяхното дългосрочно съхранение и лесен достъп. Дигитализацията отговаря на съвременните изисквания за прозрачност, оперативност и опазване на документалното наследство, като същевременно оптимизира работните процеси и намалява използването на хартиени носители.

**Дейност на комисиите към Общински съвет – Русе:**

Постоянните комисии обсъждат постъпилите предложения задълбочено и на експертно ниво, като заседанията им са открити. На тях присъстват представители на общинска администрация от съответния ресор, управители на търговски дружества с общинско участие, директори на общински предприятия, граждани и журналисти.

Всички заседания на постоянните комисии към Общинския съвет се излъчват онлайн. Основната цел е да има пълна прозрачност в действията на Общинския съвет и взаимодействието му с комисиите, която да дава възможно най-пълна информация на гражданите относно процеса на обсъждане и взимане на решения в Общинския съвет.

Изпълняването на тази дейност повишава още доверието към общинските съветници и тяхната работа, както и към самия колективен орган на местното самоуправление.

Проведените заседанията на постоянните комисии през отчетния периода са, както следва:

1. Комисия по икономика, инвестиции, земеделие и туризъм – 6 заседания;
2. Комисия по бюджет и финанси – 6 заседания;
3. Комисия по комунални дейности, транспорт и безопасност на движението **– 6** заседания;
4. Комисия по териториално устройство и строителство – 6 заседания;
5. Комисия по образование, наука и иновации – 6 заседания;
6. Комисия по здравеопазване и социална политика – 6 заседания;
7. Комисия по култура и религиозни въпроси – 6 заседания;
8. Комисия по екология – 6 заседания ;
9. Комисия по младежта и спорта – 6 заседания;
10. Комисия по законност, обществен ред и сигурност – 6 заседания;
11. Комисия по Закона за противодействие на корупцията и за отнемане на незаконно придобито имущество – 0 заседания;
12. Комисия по Етика – 2 заседание;
13. Наблюдателна комисия – 2 заседание.
14. Кратък анализ на приетите решения, разпределени по ресори са, както следва:

* Общинска собственост – 71 решения;
* Общински дружества и предприятия – 13 решения;
* Образование и култура – 13 решения;
* Здравеопазване и социални дейности – 5 решения;
* Младежки дейности и спорт – 2 решения;
* ПУП – 36 решения;
* Нормативни документи – 16 решения;
* Икономика, инвестиции и проекти и финанси – 14 решения;
* Финанси – 7 решения;
* Екология – 6 решения
* Други – 5 решения.

За изминалия отчетен период от юли 2025 г. до декември 2025 г. са приети общо 188 решения, касаещи всички области на компетентност на местното самоуправление. От общински съветници са внесени за обсъждане 33 предложения за отчетния период. Постъпили са 51 бр. питания от общински съветници, на които е отговорено от общинската администрация, както и 4 граждани са изявили желание да се изкажат по конкретна тема на заседанията на Общинския съвет.

Всички новини около дейността на Общинския съвет могат да се проследят на официалния сайт на Общинския съвет <https://obs.ruse-bg.eu/>

**УВАЖАЕМИ ОБЩИНКИ СЪВЕТНИЦИ,**

Вярвам, че въпреки различията на групите в Общинския съвет, намираме и ще продължим да намираме общ език, за да вземаме правилните решения в името на жителите на община Русе. Надявам се, че времето на всяко от предстоящите ни заседанията ще бъде изпълнено с ползотворни дискусии, компетентни мнения и важни решения за града ни.

Пожелавам една здрава, успешна и изпълнена с радост 2026 година!

**Акад. Христо Белоев, дтн**

*Председател на Общински съвет – Русе*