ДО ОБЩИНСКИ СЪВЕТ –РУСЕ

ПРЕДЛОЖЕНИЕ

ОТ ПЕНЧО МИЛКОВ

КМЕТ НА ОБЩИНА РУСЕ

ОТНОСНО: Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Върху поземлени имоти могат да се поставят преместваеми увеселителни обекти и преместваеми обекти за търговски и други обслужващи дейности - павилиони, кабини, маси, зарядни колонки за електрически превозни средства, както и други елементи на градското обзавеждане (спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници и други).

Разположението на всеки преместваем обект се определя чрез схема за поставяне, съгласувана от Главния архитект на Община Русе. Схемите за поставяне са обща и подробни, и дават броя на елементите, разположението им, заеманата площ, както и необходимото отстояние между тях.

Свободни имоти или части от имоти - публична общинска собственост могат да се отдават под наем за срок до десет години след решение на Общински съвет - Русе.

Предмет на настоящото предложение са:

1. Част от терен – публична общинска собственост, за поставяне на преместваем обект – павилион за производство и продажба на закуски, кафе и безалкохолни напитки, находящ се в гр. Русе, ж. к. „Родина“, ул. „Шипка“ и ул. „Бояна“, с площ от 10,50 кв. м, т. 119 от Общата схема за поставяне на преместваеми обекти чл. 56 от ЗУТ на територията на гр. Русе;

2. Част от терен – публична общинска собственост, за поставяне на преместваем обект – павилион за продажба на кафе, козметика и промишлени стоки, находящ се в гр. Русе, ж. к. „Родина“, ул. „Шипка“ и бул. „Родина“, с площ от 55,84 кв. м, т. 30 от Общата схема за поставяне на преместваеми обекти чл. 56 от ЗУТ на територията на гр. Русе;

3. Част от терен – публична общинска собственост, за поставяне на преместваем обект – павилион за търговска дейност за продажба на хранителни стоки, плодове и зеленчуци, находящ се в гр. Русе, ж. к. „Чародейка-Г-север“, ул. „Филип Станиславов“, северозападно от бл. 402, с площ от 35,00 кв. м, т. 428 от Общата схема за поставяне на преместваеми обекти чл. 56 от ЗУТ на територията на гр. Русе;

4. Част от терен – публична общинска собственост, за поставяне на преместваем обект – кафе автомат, находящ се в гр. Русе, ж. к. „Чародейка-Г-Юг“, ул. „Тодор Икономов“, срещу бивш супермаркет, т. 1724 от Общата схема за поставяне на преместваеми обекти чл. 56 от ЗУТ на територията на гр. Русе;

5. Част от терен - публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, “Парк на младежта“, ПИ 63427.1.30, т. 1722 от Общата схема за поставяне на преместваеми обекти чл. 56 от ЗУТ на територията на гр. Русе;

6. Част от терен - публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, детска площадка в „Парк на възрожденците“, ПИ 63427.2.5778, т. 1720 от Общата схема за поставяне на преместваеми обекти чл. 56 от ЗУТ на територията на гр. Русе.

За терените, предмет на предложението, са сключвани договори за отдаване под наем, чиито наемни правоотношения са изтекли.

С оглед гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т. 30.1, т. 34, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

1. Част от терен – публична общинска собственост, за поставяне на преместваем обект – павилион за производство и продажба на закуски, кафе и безалкохолни напитки, находящ се в гр. Русе, ж. к. „Родина“, ул. „Шипка“ и ул. „Бояна“, с площ от 10,50 кв. м, т. 119 от Общата схема за поставяне на преместваеми обекти чл. 56 от ЗУТ на територията на гр. Русе, с начална тръжна месечна наемна цена – 52,00 € (Петдесет и две евро) без включен ДДС.

2. Част от терен – публична общинска собственост, за поставяне на преместваем обект – павилион за продажба на кафе, козметика и промишлени стоки, находящ се в гр. Русе, ж. к. „Родина“, ул. „Шипка“ и бул. „Родина“, с площ от 55,84 кв. м, т. 30 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 136,00 €. (Сто тридесет и шест евро) без включен ДДС.

3. Част от терен – публична общинска собственост, за поставяне на преместваем обект – павилион за търговска дейност за продажба на хранителни стоки, плодове и зеленчуци, находящ се в гр. Русе, ж. к. „Чародейка-Г-север“, ул. „Филип Станиславов“, северозападно от бл. 402, с площ от 35,00 кв. м, т. 428 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 70,00 € (Седемдесет евро) без включен ДДС.

4. Част от терен – публична общинска собственост, за поставяне на преместваем обект – кафе автомат, с площ от 1,00 кв. м, в гр. Русе, ж. к. „Чародейка-Г-Юг“, ул. „Тодор Икономов“, срещу бивш супермаркет, ПИ 63427.6.255, т. 1724 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 59,00 € (Петдесет и девет евро) без включен ДДС;

5. Част от терен - публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, “Парк на младежта“, ПИ 63427.1.30, т. 1722 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 82,00 € (Осемдесет и две евро) без включен ДДС.

Спечелилият тръжната процедура участник-наемател поема финансов ангажимент за подпомагане на мероприятия, организирани от Община Русе в размер на 154,00 € (сто петдесет и четири евро) годишно за всяка година от срока на действие на договора. Паричните средства да бъдат предоставяни в полза на Община Русе, едностранно от наемателя по банкова сметка на Община Русе;

6. Част от терен - публична общинска собственост за поставяне на преместваем обект – атракционно съоръжение - електромеханична люлка, с площ 4,00 кв. м, в гр. Русе, детска площадка в „Парк на възрожденците“, ПИ 63427.2.5778, т. 1720 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 82,00 € (Осемдесет и две евро) без включен ДДС.

Спечелилият тръжната процедура участник-наемател поема финансов ангажимент за подпомагане на мероприятия, организирани от Община Русе в размер на 154,00 € (сто петдесет и четири евро) годишно за всяка година от срока на действие на договора. Паричните средства да бъдат предоставяни в полза на Община Русе, едностранно от наемателя по банкова сметка на Община Русе.

Приложения: 1. Копия на схеми от т. 1 до т. 6

Предложил,

ПЕНЧО МИЛКОВ

*Кмет на Община Русе*

Съгласували,

Златомира Стефанова *Зам.- кмет на Община Русе*

Елена Тодорова

*Директор дирекция ПД*

Явор Маринов

*Ст. юрисконсулт в отдел ПНО*

Иван Иванов

*Началник на отдел ТНО*

Изготвил:

Петя Митева

*Ст. експерт в отдел ТНО*