**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отдаване под наем на имоти - частна общинска собственост, за клубни помещения на организации с нестопанска цел

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация постъпи Заявление с вх. №38-04-7/15.10.20525 г. от Милен Добрев – изпълнителен директор на Сдружение Русенско търговско-индустриална камара, с което сдружението изразява желание за наемане на допълнителни помещения на адрес гр. Русе, бул. „Цар Ферднинанд“ №3А, ет. 2, с цел разширяване на дейността и създаване на високотехнологичен обучителен център.

Към настоящия момент за помещенията на ет. 2 на посочения по-горе адрес има действащи валидни наемни правоотношения с трети страни, предвид което бяха проведени консултации със сегашните ползватели на помещенията. След извършената консултация се установи, че ползвателите на помещения - стая №5 и стая №6, с обща площ 51,00 кв. м. в лицето на Сдружение „Шахматен клуб Дунав-1931“ изразяват съгласие да освободят ползваните от тях помещения, за сметка на което да им бъде предоставено помещение, находящо се на адрес гр. Русе, бул. „Цар Фердинанд“ №3А, ет.3, представляващо стая №4, с площ 30,50 кв. м., предмет на Акт за частна общинска собственост №6675 от 09.04.2012 г.

Сдружение „Шахматен клуб Дунав-1931“ и Сдружение „Русенска търговско-индустриална камара“ са юридически лица с нестопанска цел, регистрирани за осъществяване на дейност в обществена полза. Сдруженията са дългогодишни наематели на общински помещения, като същите отговарят на специалните изисквания предвидени в българското законодателство.

Отдаването под наем на имоти - частна общинска собственост на юридически лица с нестопанска цел, осъществяващи дейност в обществена полза, се извършва без търг или конкурс след Решение на Общински съвет – Русе, съгласно чл.14, ал. 6 от Закона за общинската собственост и чл.15, ал. 6 от Наредба №1 за общинската собственост на Общински съвет - Русе.

С оглед гореизложеното и на основание чл.63, ал.1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното:

**Р Е Ш Е Н И Е:**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от осем години, като клуб, на Сдружение „Русенска търговско-индустриална камара“, ЕИК 000517346, части от самостоятелен обект в сграда с идентификатор 63427.2.5512.1.2, представляващи помещения №5 и №6 на втори етаж, с обща площ 51,00 кв. м., административен адрес: гр. Русе, бул. „Цар Фердинад“ №3А, ет.2 предмет на АЧОС №6675/ 09.04.2012 г., срещу заплащане на месечна наемна цена в размер на **28,00 €** (двадесет и осем евро) без включен ДДС.
2. Дава съгласие да се отдаде под наем за срок от пет години, като клуб, на Сдружение „Шахматен клуб Дунав-1931“, ЕИК 175620888, част от самостоятелен обект в сграда с идентификатор 63427.2.5512.1.10, представляващ помещение №4, на трети етаж, с площ 30,50 кв. м., административен адрес: гр. Русе, бул. „Цар Фердинад“ №3А, ет.3 предмет на АЧОС №6675/ 09.04.2012 г., срещу заплащане на месечна наемна цена в размер на **17,00** € (седемнадесет евро) без включен ДДС.

Решението подлежи на оспорване чрез Общински съвет- Русе пред Административен съд Русе в 14 - дневен срок от съобщаването.

**Приложения**:

**1.** Копие на заявление с вх. №38-04-7/10.15.2025 г.

**2.** Копие на АЧОС №6675/ 09.04.2012 г.

**3.** Копие на схеми на самостоятелни обекти в сграда;

Предложил,

**ПЕНЧО МИЛКОВ**

*Кмет на Община Русе*

Съгласували,

**Златомира Стефанова**  *Зам.- кмет на Община Русе*

**Елена Тодорова**

*Директор дирекция ПД*

**Явор Маринов**

*Ст. юрисконсулт в отдел ПНО*

Изготвил:

**Иван Иванов**

*Началник на отдел ТНО*